*APSTIPRINĀTS:*

*ar iepirkuma komisijas 2020.gada 28.septembra*

*sēdes protokolu Nr.7*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.7**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Iepirkuma nolikuma 3. pielikuma “Prasības Pretendenta vadošajiem speciālistiem iepirkuma 1.-5. daļai” 2.1. punkts nosaka, ka būvprojekta vadītājam ir jābūt spēkā esošam arhitekta prakses sertifikātam. Ņemot vērā to, ka stacijas ēku pārbūve/jaunbūve nav iekļauta šī iepirkuma priekšmeta sastāvā un pamatā darbi skar dzelzceļa infrastruktūru, kā arī to, ka Vispārīgo būvnoteikumu 32. pants nosaka, ka par būvprojekta vadītāju jāieceļ atbilstošas jomas būvspeciālistu un vadoties no veicamo darbu apjoma iepirkuma 1. – 5. daļā par šādu būvspeciālistu drīzāk var uzskatīt būvkonstrukciju projektētāju vai dzelzceļa sliežu ceļu projektētāju, lūdzam izteikt 2.1. punktu sekojošā redakcijā: “2.1. spēkā esošs sertifikāts dzelzceļa sliežu ceļu projektēšanā vai ēku konstrukciju projektēšanā, vai arhitekta prakses sertifikāts .” | *Dzelzceļa pasažieru stacija un pieturas punkts ir kompleksa 3.grupas publiskā inženierbūve publiskā telpā saskaņā ar LBN 208-15 2.4. un 2.5.punktu. Būvprojektā ir jāapvieno vairākas būvniecības jomas, kur būvprojekta Arhitektūras daļā jāizstrādā ģenerālplāns, teritorijas vertikālais plānojums, gājēju kustības plāns, pasažieriem ērta un mūsdienīga vides pieejamība - gājēju/ velo celiņu, informatīvo zīmju un norāžu, dažādu konstrukciju un aparatūru izvietojums, platformu, pieeju, teritorijas aprīkojuma risinājumi un darbu organizēšanas projekts (DOP), kas iekļaujami būvprojekta Arhitektūras daļā, kuras vadītājs, saskaņā ar Vispārīgo būvnoteikumu 32.pantu, noteikts par būvprojekta vadītāju.*  *Ņemot vērā iepriekš minēto, pasūtītājs nolikuma 3.pielikuma “Prasības Pretendenta vadošajiem speciālistiem iepirkuma 1.-5. daļai” 2.1. punktā ir noteicis prasību, ka būvprojekta vadītājam ir jābūt spēkā esošam arhitekta prakses sertifikātam.* |
| **2.** | Saskaņā ar Pasūtītāja prasību Sējuma I “Vispārīgās projektēšanas un ieviešanas prasības” (1. - 5. iepirkuma daļai) 8.5.5.punkta prasību “Uzņēmējam patstāvīgi jāveic pasažieru apgrozījuma un gājēju kustības plūsmas datu iegūšana un analīze”. Lūdzam precizēt vai Pasūtītājs izsniegs Uzņēmējam esošos pasažieru apgrozījuma datus par pēdējiem gadiem (iekāpušie, izkāpušie, vidēji dienā, pasažieru apgrozījums maksimuma stundās)? | *Skat. Skaidrojuma 1.pielikumu “Vidējais pasažieru apgrozījums modernizējamās pasažieru stacijās un pieturas punktos 2018.gadā vidēji dienā”. Detalizētāki dati par pasažieru apgrozījumu nav pieejami, jo par katru staciju šāda uzskaite netiek veikta. Saskaņā ar II sējuma “Kopējās prasības būvniecībai visās stacijās” 2.1., 3.,4., 4.6. p. prasībām Uzņēmējam patstāvīgi jāveic pasažieru apgrozījuma un kustības plūsmas datu iegūšana (izpēte) un analīze.* |
| **3.** | Saskaņā ar Pasūtītāja prasību Sējuma I “Vispārīgās projektēšanas un ieviešanas prasības” (1. - 5. iepirkuma daļai) 8.2 punktu sākotnējā ietekmes uz vidi slēdziena saņemšanu nepieciešamības gadījumā nodrošina Pasūtītājs. Vai ar to tiek paredzēts, ka visu nepieciešamo materiālu sagatavošanu sākotnējā ietekmes uz vidi novērtējuma pieprasīšanai veic Pasūtītājs? | *Informējam, ka ir saņemta Valsts Vides dienesta izziņa, ka plānotajiem darbiem nav paredzama būtiska nelabvēlīga ietekme uz vidi, kuriem būtu jāveic ietekmes uz vidi novērtējums.* |
| **4.** | Lūdzam apstiprināt, ka sanitāro mezglu izbūve vai pārbūve nav iekļauta šī iepirkuma ietvaros. | *Apstiprinām, ka sanitāro mezglu izbūve vai pārbūve nav iekļauta šī iepirkuma ietvaros.* |
| **5.** | Lūdzam apstiprināt, ka platformu nesošo konstrukciju izbūve no kompozītmateriāliem nav paredzēta šī iepirkuma ietvaros. | *Tehniskajā specifikācijā nav norādīti konkrēti materiāli platformu nesošajām konstrukcijām. Visiem materiāliem ir jānodrošina būvkonstrukcijas funkcionalitāte un jāatbilst tehnisko specifikāciju Iepirkuma daļu Nr.1-5 I sējuma “Vispārīgās projektēšanas un ieviešanas prasības” 12.punktā un II sējumā “Kopējās prasības būvniecībai visās stacijās” noteiktajām prasībām.* |
| **6.** | Lūdzam apstiprināt, ka 1. - 5. iepirkumu daļas būvprojektu izstrādes ietvaros vizualizāciju izstrāde nav nepieciešama. | *Apstiprinām, ka būvprojektu izstrādes ietvaros vizualizāciju izstrāde nav nepieciešama. Saskaņā ar Iepirkuma daļu Nr.1-5 I sējuma “Vispārīgās projektēšanas un ieviešanas prasības” 8.15.punktu jāievēro LDz pasažieru infrastruktūras vienotās vizuālās vadlīnijas.* |
| **7.** | Vai Pasūtītājs, iepirkuma stadijas laikā var Pretendentiem, kuri pieteiksies šādu dokumentu saņemšanai, izsniegt šādus Pasūtītāja rīcībā esošus dokumentus (ja tādi ir):   * pēdējās aktuālās topogrāfijas par visām stacijām; * kontakttīklu plānus stacijās, kur jāveic kontaktīkla pārbūve; * ģeoloģijas izpētes materiālus. | *Topogrāfiju plāni par visām stacijām, ģeoloģijas izpētes netiks izsniegti.*  *Kontakttīklu balstu numuri, kurus nepieciešams pārvietot/nomainīt ārpus platformu zonas, ir norādīti Iepirkuma daļu Nr.1-5 III sējuma “Speciālās prasības būvniecībai” sadaļā “Kontakttīkls un EPL”.*  *Saskaņā ar I sējuma “Vispārīgās projektēšanas un ieviešanas prasības”11.punktu, Uzņēmējam jāveic nepieciešamās izpētes un mērījumi.* |
| **8.** | Pasūtītāja prasību Sējuma I “Vispārīgās projektēšanas un ieviešanas prasības” (1. - 5. iepirkuma daļai) 15.7. punkts nosaka, ka Uzņēmējam par saviem līdzekļiem ir jānodrošina LDz signālista klātbūtne pieprasot LDz Ceļu pārvaldei norīkot dzelzceļa speciālistu - signālistu. Lūdzam publicēt dzelzceļu speciālistu – signālistu darba izcenojumus, lai šīs izmaksas varētu iekļaut cenu piedāvājumā. Lūdzam apstiprināt, ka LDz Ceļu pārvaldes rīcībā būs pietiekošs skaits dzelzceļa speciālistu - signālistu, ja darbi tiks veikti visās līnijās (iepirkumu daļās) vienlaicīgi. | *Kalkulāciju par vilcienu kustības drošības uzraudzību un signālista pakalpojumiem (1 stunda) 2020.gadam.*   |  |  |  | | --- | --- | --- | | ***Nr.***  ***p.k.*** | ***Tehniskās kontroles sniegšanas laiks*** | ***Signālista pakalpojumi*** | | *1.* | *Pakalpojuma sniegšana darba dienās (8 stundu ietvaros)* | *15.77* | | *2.* | *Pakalpojuma sniegšana darba dienās naktī (no plkst.22.00 līdz plkst.6.00* | *20.76* | | *3.* | *Pakalpojuma sniegšana laikā, kas nav iekļauts 1. un 2. rindkopās* | *25.72\** |   *\*papildus tiek piemērots 1,25 koeficents, gadījumā, ja pakalpojums tiek sniegts nakts laikā (no plkst.22.00 līdz 6.00).*  *Pasūtītājs apstiprina, ka signālistu pakalpojumi tiks nodrošināti saskaņā ar 15.04.2010. rīkojumu Nr.D-3/186 “Komercdarbības veikšanas kārtība uz VAS Latvijas dzelzceļš dzelzceļa infrastruktūras” 6.1. punktu (pieejama* [*www.ldz.lv*](http://www.ldz.lv)*), atbilstoši Uzņēmēja apstiprinātajai Darbu programmai un Darbu izpildes grafikam*. |
| **9.** | Lūdzam precizēt vai avansa maksājums 20% apmērā no akceptētās līguma summas ir obligāts vai arī Uzņēmējs var izvēlēties nepieprasīt avansu? | *Avansa maksājums 20% apmērā no akceptētās līguma summas ir obligāts.* |
| **10.** | Iepirkuma daļas Nr. 3 Pasūtītāja prasību Sējuma III “Speciālās prasības būvniecībai”, aprakstā par darbiem stacijā “Šķirotava”, punktos 2.1. un 2.3. norādīts, ka jāizbūvē paaugstinātās malu platformas 162 m garumā, savukārt šī sējuma pielikumā - stacijas “Šķirotava” pārbūves shēmā, norādīts, ka projektējamo paaugstināto pasažieru platformu garumam ir jābūt 125 m. Lūdzam precizēt abu projektējamo paaugstināto platformu garumu šajā stacijā. | *Pasūtītājs apstiprina, ka stacijā “Šķirotava” ir jāizbūvē paaugstinātās malu platformas 162 m garumā.*  *Iepirkuma daļas Nr. 3 Pasūtītāja prasību Sējuma III “Speciālās prasības būvniecībai” pielikumā Staciju pārbūves shēmas -* *stacijas “Šķirotava” pārbūves shēmā norādītajā platformas garumā ir konstatēta drukas kļūda, t.i. skaitļa “125” vietā jābūt skaitlis “162”.* |
| **11.** | Iepirkuma daļas Nr. 3 Pasūtītāja prasību Sējuma III “Speciālās prasības būvniecībai”, aprakstā par darbiem stacijā “Gaisma”, punktā 2.1. norādīts, ka Rīgas virzienā jāizbūvē starpsliežu platforma 125 m garumā un punktā 2.3. norādīts, ka Aizkraukles virzienā jāizbūvē malu platforma, kuras garums aprakstā nav precizēts, savukārt šī sējuma pielikumā – stacijas “Gaisma” pārbūves shēmā ir norādīts, ka projektējamo paaugstināto pasažieru platfomu garumam ir jābūt 80m. Lūdzam precizēt abu projektējamo paaugstināto platformu garumu šajā stacijā. | *Gaismas stacijā projektējamo un izbūvējamo paaugstināto platformu garums ir 125 m.*  *Iepirkuma daļas Nr. 3 Pasūtītāja prasību Sējuma III “Speciālās prasības būvniecībai” pielikumā Staciju pārbūves shēmas - stacijas “Gaisma” pārbūves shēmā norādītajā platformas garumā ir konstatēta drukas kļūda, t.i. skaitļa “80” vietā jābūt skaitlis “125”.* |
| **12.** | Iepirkuma daļas Nr. 3 Pasūtītāja prasību Sējuma III “Speciālās prasības būvniecībai”, aprakstā par darbiem stacijā “Ikšķile”, punktā 2.2. norādīts, ka jāizbūvē galvenā gājēju pāreja uz starpceļu platformu. Lūdzam shēmā precizēt projektējamās (izbūvējamās) gājēju pārejas atrašanās vietu. | *Skaidrojam, ka Uzņēmējam projektēšanas laikā ir jāizvērtē un jāprojektē tehniskais risinājums gājēju pārejas izbūvei starp platformām Ikšķiles stacijā.*  *Saskaņā ar Iepirkuma daļu Nr.1-5 I sējuma “Vispārīgās projektēšanas un ieviešanas prasības” 1.12.punktu staciju pārbūves shēmas ir indikatīvas un var tik precizētas būvprojektēšanas procesā* |
| **13.** | Iepirkuma daļas Nr. 4 Pasūtītāja prasību Sējuma III “Speciālās prasības būvniecībai” aprakstā par darbiem stacijā “Mangaļi”, kā arī stacijas pārbūves shēmā nav norādīts projektējamo paaugstināto platformu garums. Lūdzam precizēt abu projektējamo paaugstināto platformu garumu šajā stacijā. | *Mangaļu stacijā projektējamo un izbūvējamo paaugstināto platformu garums ir 125 m.* |
| **14.** | Iepirkuma daļas Nr. 5 Pasūtītāja prasību Sējuma III “Speciālās prasības būvniecībai” pielikumā - stacijas “Saulkrasti” pārbūves shēmā 3. sliežu ceļš ir apzīmēts kā nojaucams (demontējams), darbu aprakstā nav minēts, ka būtu veicami sliežu ceļa pārvietošanas vai demontāžas darbi šajā stacijā. Lūdzam precizēt, ko plānots darīt ar šo sliežu ceļu. | *Nepieciešamo sliežu ceļu demontāžu veiks VAS “Latvijas dzelzceļš” pirms Darbu uzsākšanas.* |
| **15.** | Iepirkuma daļas Nr. 5 Pasūtītāja prasību Sējuma III “Speciālās prasības būvniecībai”, aprakstā par darbiem stacijā “Garupe”, punktā 2.1. norādīts, ka jāveic esošas ēkas demontāža, stacijas pārbūves shēmā neviena ēka, kā demontējama nav atzīmēta. Lūdzam precizēt ēkas kadastra apzīmējumu, kuras demontāža ir jāveic. | *Garupes stacijā ir jādemontē stacijas ēka ar kadastra apzīmējumu 80520060725001.* |
| **16.** | Iepirkuma daļas Nr. 5 Pasūtītāja prasību Sējuma III “Speciālās prasības būvniecībai” aprakstā par darbiem stacijā “Gauja” 2. punktā norādīts – demontēt pieturas punkta ēku. Šīs stacijas pārbūves shēmā dzelzceļa stacijas ēka nav apzīmēta kā demontējama. Lūdzam apstiprināt, ka Uzņēmējam šajā stacijā būs jāveic stacijas ēkas ar nojumi demontāža. | *Gaujas stacijā jādemontē būves ar kadastra apzīmējumiem  80520021605001 (stacija) un 80520021605003 (tualete).* |
| **17.** | Iepirkuma daļas Nr. 1 līdz Nr. 5 Pasūtītāju prasību Sējuma II “Kopējās prasības būvniecībai visās stacijās” 5.1. punktā norādīts, ka jāizbūvē nožogojums dzelzceļa zemes nodalījuma joslā (..) stacijās, kurās norādīta žoga izbūve staciju pārbūves shēmās (..). Vai mēs pareizi saprotam, ka žoga izbūve ir jāveic tikai tajās stacijās, kuru pārbūves shēmās ir uzrādīta žoga izbūve (nevis visās)? | *Pasūtītājs apstiprina, ka žoga izbūve ir jāveic tikai tajās stacijās, kuru pārbūves shēmās ir uzrādīta žoga izbūve un attiecīgās stacijas tehniskajā specifikācijā III sējumā “Speciālās prasības būvniecībai”.* |

1.pielikums

Skaidrojumam Nr.7

**Vidējais pasažieru apgrozījums modernizējamās pasažieru stacijās un pieturas punktos 2018.gadā vidēji dienā**

|  |  |  |
| --- | --- | --- |
| **Nr.p.k.** | **Stacija** | **Pasažieru apgrozījums 2018.gadā vidēji dienā** |
| 1 | Atgāzene | 258 |
| 2 | BA Turība | 805 |
| 3 | Tīraine | 567 |
| 4 | Baloži | 320 |
| 5 | Jaunolaine | 392 |
| 6 | Ozolnieki | 523 |
| 7 | Dalbe | 170 |
| 8 | Priedaine | 515 |
| 9 | Ķemeri | 451 |
| 10 | Jaundubulti | 328 |
| 11 | Smārde | 243 |
| 12 | Milzkalne | 71 |
| 13 | Tukums I | 1 350 |
| 14 | Tukums II | 159 |
| 15 | Šķirotava | 868 |
| 16 | Gaisma | 128 |
| 17 | Dole | 371 |
| 18 | Ikšķile | 1 575 |
| 19 | Jaunogre | 590 |
| 20 | Ogre | 4 371 |
| 21 | Pārogre | 486 |
| 22 | Ciemupe | 209 |
| 23 | Ķegums | 763 |
| 24 | Lielvārde | 1 638 |
| 25 | Jumprava | 372 |
| 26 | Skrīveri | 485 |
| 27 | Zemitāni | 1 735 |
| 28 | Brasa | 573 |
| 29 | Sarkandaugava | 464 |
| 30 | Mangaļi | 445 |
| 31 | Ziemeļblāzma | 1 364 |
| 32 | Vecdaugava | 136 |
| 33 | Vecāķi | 643 |
| 34 | Kalngale | 309 |
| 35 | Garciems | 471 |
| 36 | Garupe | 127 |
| 37 | Carnikava | 1 030 |
| 38 | Gauja | 369 |
| 39 | Lilaste | 157 |
| 40 | Pabaži | 266 |
| 41 | Saulkrasti | 608 |
| 42 | Ķīšupe | 101 |
| 43 | Zvejniekciems | 127 |
| 44 | Skulte | 190 |
| 45 | Dauderi |  |
| 46 | Alfa |  |
| 47 | Bolderāja-Silikātu |  |
| 48 | Bolderāja-Slokas |  |